
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL



Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  05.03.2024

I’w gwblhau gan y dysgwr. 









	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).


Rwyf yn weithiwr cymdeithasol i fabi sy’n fachgen (caiff ei gyfeirio at fel 1). Mae’r babi yma wedi bod yn agored i mi ers iddo gael ei eni ac roeddwn yn dilyn y prosesau amddiffyn plant oherwydd pryderon ynglŷn â thrais domestig. Fel mae amser wedi mynd heibio mae’r babi bellach yn agored i mi ar ffurf cynllun gofal a chymorth. Mae gan yr awdurdod lleol ddyletswydd fel rhan o’r Ddeddf Gwasanaethau Cymdeithasol a Llesiant (Cymru) 2014 fod cynllun gofal a chymorth yn cynnwys y canlynol sef anghenion cymwys yr unigolyn, y canlyniadau personol, y camau sydd i’w chymryd gan yr awdurdod lleol ac asiantaethau eraill i gyrraedd y canlyniadau personol a’r anghenion cymwys drwy gynnal adolygiadau cyson i adolygu’r cynllun. Cafwyd pryderon ei rhannu gyda ni ynglŷn â’r babi ac roedd rhaid cynnal ymchwiliad 47. Roedd y pryderon ynglŷn â nain 1 (Caiff i gyfeirio at fel 2) felly roedd rhaid mynd i ymweld. Pwrpas yr ymweliad oedd cynnal sgwrs ac ymchwilio i’r pryderon. Mae 2 yn gallu siarad Cymraeg, mae 2 yn byw mewn ardal drefol mewn diwylliant Cymreig.

Fy rôl i fel gweithiwr cymdeithasol yn y proses yma roedd cynnal yr ymchwiliad 47 i geisio dod i benderfyniad os oes pryderon amddiffyn plant yn bresennol. Mewn ymchwiliad 47 bydd y dadansoddiad angen cydnabod os yw’r plentyn yn dioddef neu mewn risg o ddioddef niwed arwyddocaol gan ddod i benderfyniad cadarnhaol (Gweithdrefnau Diogelu Cymru 2019).

Cyn yr arsylwad, roeddwn wedi gofyn am ganiatâd 2 i sicrhau fod 2 yn gyfforddus i’r ymweliad cael ei arsylwi gan weithiwr cymdeithasol arall yn y tîm. Roeddwn wedi cael y caniatâd dros y ffon ychydig ddyddiau cyn ymweld. Roeddwn wedi egluro pam fy mod yn cael fy arsylwi er mwyn ei bod yn deall mai dim ond fy ymarfer i oedd yn cael ei arsylwi. Roeddwn wedi egluro yn gynt bydd hi yn gofyn am adborth ar y diwedd. Cafodd yr ymweliad ei gynnal yn gartref 2.

325 Geiriau.




	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 



1300 o eiriau (+/- 10%: dylech gynnwys nifer y geiriau ar ddiwedd pob adran).


Yn y dasg yma byddwn yn myfyrio yn feirniadol y dulliau a’r sgiliau cyfathrebu yn ystod yr arsylwad gan nodi os caiff y sgiliau cyfathrebu angenrheidiol yw defnyddio yn ystod yr arsylwad gyda’r unigolyn. Fel rhan o’r dasg byddwn yn canolbwyntio a’r ddangos fod moeseg a gwerthoedd gwaith cymdeithasol a’r Cod Ymarfer Proffesiynol wedi cael ei integreiddio i’r arsylwad. Byddwn hefyd yn trafod egwyddorion y ‘Cynnig Rhagweithiol’ yn ogystal â chyfeirio at ‘Mwy na Geiriau’ (Llywodraeth Cymru 2012).

O fewn gwaith cymdeithasol gweler fod y dulliau a sgiliau cyfathrebu yn hanfodol bwysig gan ein bod yn delio gyda gwahanol unigolion sydd gydag anghenion cyfathrebu gwahanol. Mewn gwaith cymdeithasol gweler fod o’n hanfodol fod llais yr unigolion yn cael ei glywed a’u parchu. Mae’r Cod Ymarfer Proffesiynol (2017) yn datgan yn adran 3 fod rhaid hyrwyddo lles, llais a rheolaeth unigolion gan eu cefnogi i’w cadw eu hunain yn ddiogel. Gweler yn ystod yr arsylwad yma fod llais 2 wedi cael ei glywed. Roedd 2 yn teimlo’n gyfforddus i sgwrsio gyda ni drwy’r Gymraeg. Teimlaf hefyd fod 2 yn hapus i sgwrsio gyda ni gan fod ni yn ei chartref hi ei hun a ddim mewn amgylchedd diarth. Roedd y sgyrsiau roedden ni eisiau cael gyda 2 yn rhai anodd ar adegau gan fod yr ymchwiliad yn un amddiffyn plant felly roedd yn hanfodol fod 2 yn cael sgwrsio yn ei iaith ddewisol sef y Gymraeg.

Roeddwn wedi siarad gyda 2 ar y ffon i drefnu’r ymweliad. Nid roeddwn wedi siarad gyda 2 o’r blaen felly doeddwn ddim yn siŵr pa iaith oedd 2 yn siarad. Ar y ffon roedd 2 wedi dewis siarad Saesneg gyda mi a pan gyrhaeddais i ymweld â 2, roedd yn bwysig iawn fod y Cynnig Rhagweithiol yn cael ei ddarparu i 2. Ystyr ‘Cynnig Rhagweithiol’ yw darparu gwasanaeth yn y Gymraeg heb i rywun orfod ofyn amdano, dylai’r Gymraeg fod yr un mor weladwy â’r Saesneg (Llywodraeth Cymru 2015). Ar ddechrau’r ymweliad gafodd y ‘Cynnig Rhagweithiol’ ei ddarparu i 2. Roedd 2 yn hapus i siarad Cymraeg gyda ni gan fod dyma yw ei iaith gyntaf. Mae iaith wrth wraidd asesiad effeithiol gofal a  diogelu, wrth ddarparu'r ‘Cynnig Rhagweithiol’ mae’n cydnabod fod cyfathrebu effeithiol yn allweddol i adnabod anghenion y defnyddwyr gwasanaeth (Llywodraeth Cymru 2015).

Yn ystod yr arsylwad yma roedd angen i mi sicrhau fy mod yn cynnal ymchwiliad 47 cyflawn. Roedd angen i mi sicrhau fod yr wybodaeth roeddwn yn ei glywed gan 2 yn gywir gan fod yr wybodaeth gan 2 yn gwneud y penderfyniad os oes angen i brosesau amddiffyn plant cael ei ystyried i 1. Roedd yn hanfodol i 2 gael siarad y Gymraeg er mwyn i 2 deimlo’n gyfforddus yn trafod materion personol ac emosiynol ar adegau. Wrth sicrhau fod 2 yn cael siarad ei iaith ddewisol roedd yn sicrhau fod yr ymchwiliad yn cael ei wneud o ansawdd uchel.

Wrth ganolbwyntio ar yr iaith Gymraeg yn y dasg yma gweler fod fframwaith strategol y Gymraeg ‘Mwy na Geiriau’ yn 2012 yn berthnasol iawn i wasanaethau cymdeithasol ac iechyd. Pwrpas ‘Mwy na Geiriau’ ydi darparu fframwaith i gryfhau gwasanaethau Cymraeg yn y meysydd iechyd, gwasanaethau cymdeithasol a gofal cymdeithasol, gweler fod y fframwaith yn cydnabod mai dim ond drwy gyfrwng y Gymraeg y gall llawer o bobl gyfathrebu a chyfrannu’n effeithiol at eu gofal (Llywodraeth Cymru 2015). Yn ogystal ag ymchwilio i’r fframwaith yn ystod y dasg yma rwyf wedi cymeryd yr amser i edrych ar y fideos byr ‘Mwy na Geiriau’ sy’n edrych ar brofiadau unigolion sydd wedi bod yn y sefyllfa o dderbyn gwasanaeth drwy’r Gymraeg ac y gwahaniaeth mae hyn wedi gwneud iddyn nhw deimlo.

Lansiwyd Mesur y Gymraeg (Cymru) 2011 ble roddwyd statws swyddogol i’r Gymraeg yn Gymru. Roedd y mesur yma yn hybu a hwyluso defnyddio’r Gymraeg a pheidio â thrin y Gymraeg yn llai ffafriol na’r Saesneg (Mesur y Gymraeg (Cymru) 2011). Gweler fod y mesur yma wedi bod yn hanfodol yng Nghymru.

Gweler fy mod wedi trafod yr iaith Gymraeg uchod a'r pwysigrwydd i 2 cael siarad gyda mi yn ystod yr ymweliad drwy’r Gymraeg, gweler fod yr ymchwiliad wedi bod o ansawdd uchel oherwydd hyn. Drwy gydol yr ymweliad roeddwn wedi sicrhau fod 2 yn ganolog i bopeth. Roedd cael yr ymweliad wedi gwneud i 2 boeni ychydig ond roedden wedi sicrhau fod 2 yn ganolog i bopeth a bod llais 2 yn ganolog i bopeth. Mae adran 2 o’r Cod Ymarfer Proffesiynol yn nodi rhaid ymdrechu i sefydlu a chynnal ymddiriedaeth a hyder unigolion (Gofal Cymdeithasol Cymru 2017). Yn yr arsylwad yma roedd yn bwysig i mi fod yn onest gyda 2 a chyfathrebu mewn ffodd briodol er mwyn i 2 ymddiried ynddof ac i 2 allu cyfathrebu mewn ffordd briodol ac agored.

Rwyf nawr am edrych yn feirniadol ar y dulliau a sgiliau cyfathrebu cafodd ei ddefnyddio yn ystod yr arsylwad. Mae cyfathrebu’n effeithiol yn hanfodol yn y rôl o fod yn weithiwr cymdeithasol. Roedd angen i mi yn ystod yr arsylwad gynnal perthynas gyda 2 i ganfod gwybodaeth. Mae (Hawkins 2020) yn datgan fod cyfathrebu effeithiol yn caniatáu i unigolion ffurfio perthnasau gyda’i gilydd. Yn ystod yr arsylwad yma gyda 2 cafodd perthynas ei ffurfio gan ein bod yn cyfathrebu’n effeithiol. Roedd yn rhaid i mi ofyn cwestiynau personol i 2 ac roeddwn yn gallu gwneud hyn gan fy mod wedi sicrhau fod 2 yn gyfforddus yn sgwrsio yn y Gymraeg yn ogystal â defnyddio ton llais addas, gwrando ar beth oedd 2 eisiau dweud wrthai yn ogystal â dangos empathi i 2 gan fod 2 yn bryderus ynglŷn â chanlyniad yr ymchwiliad 47. Yn ystod yr ymweliad wnaeth 2 ddechrau crio felly roedd rhaid i mi fod yn sensitif a rhoi’r amser i 2. 

Cafodd yr arsylwad ei gynnal yn dy 2. Wnaeth 2 ein gwahodd ni i mewn yw ystafell byw, eisteddais i ar gadair oedd yn gwynebu ble roedd 2 yn eistedd. Teimlaf fy mod wedi gallu eistedd yn gyfforddus yn y gadair gan geisio gwneud i 2 deimlo'r un peth. Roeddwn wedi eistedd ble roeddwn yn gallu gweld 2 yn glir ac yn gallu gwneud cyswllt llygaid. Yn ogystal â gwneud cyswllt llygaid roedd iaith y corff yn bwysig. Roeddwn weithiau yn eistedd ymlaen i ddangos i 2 fy mod yn gwrando ar beth oedd 2 yn ei ddweud. Gweler fod adran 1 o’r Cod Ymarfer Proffesiynol yn datgan fod rhaid parchu safbwyntiau a dymuniadau unigolion mewn ffyrdd sy’n canolbwyntio ar yr unigolyn (Gofal Cymdeithasol Cymru 2017). Drwy iaith y corff a’r sgiliau cyfathrebu eraill a ddefnyddir teimlaf fy mod wedi parchu safbwyntiau a dymuniadau 2 drwy gydol yr ymweliad. Roedd yr ymweliad yn un positif gan fod y ffactorau yma mewn lle. Teimlaf fod y ffordd roeddwn yn cyfathrebu gyda 2 yn cadw at y Cod Ymarfer Proffesiynol gan fy mod yn rhoi digon o amser i 2 siarad ac ymateb i fy nghwestiynau. 

Roedd angen sicrhau fod gwerthoedd a moeseg gwaith cymdeithasol yn ffactor i’r ymweliad yma. Wrth drafod moeseg gweler bod gan weithwyr cymdeithasol ddyletswydd foesegol i sicrhau fod unigolion yn gallu fod yn onest ac yn agored gyda’i gweithiwr cymdeithasol (Parrott 2014). Mae sicrhau fod materion moesegol yn cael ei ddangos yn hanfodol o fewn gwaith cymdeithasol a bod gan unigolion y gallu i adeiladu perthynas effeithiol gyda’i gweithiwr cymdeithasol yn caniatáu iddynt weithio yn effeithiol gyda’i gilydd i ganfod y canlyniadau gorau posibl. Credaf fod hyn wedi cael ei adnabod yn ystod yr arsylwad yma gan fod 2 wedi rhannu llawer o wybodaeth berthnasol i helpu gyda’r ymchwiliad. Roedd gwerthoedd fy hun fel gweithiwr cymdeithasol yn glir yn yr ymweliad gan fy mod wedi bod yn onest gyda 2 yn y cychwyn gan egluro nad oeddwn yn gwybod ar y pwynt yma os bydd mesurau amddiffyn plant yn cael ei hystyried.

Teimlaf fod y cydweithio rhwng asiantaethau wedi bod yn bositif yn yr ymchwiliad yma. Credaf fod y gwasanaeth prawf a gwasanaethau cymdeithasol wedi rhannu gwybodaeth rhwng ei gilydd sydd wedi darganfod fod pryderon amddiffyn plant yn bresennol i 1 a bod angen ymchwilio. Un egwyddor o’r Ddeddf Gwasanaethau Cymdeithasol a Llesiant (Cymru) 2014 yw caiff gwasanaethau eu darparu drwy bartneriaethau a drwy gydweithredu. Mae’r ddeddf eisiau sicrhau fod asiantaethau yn integreiddio’n well gyda’i gilydd a bod gwybodaeth yn cael ei rhannu yn gyson. Teimlaf fod y cyfathrebu a chydweithio rhwng yr asiantaethau yn yr achos yma yn bositif iawn gan ein bod wedi gweithredu ar wybodaeth a gafwyd gan y gwasanaeth prawf a heb y cydweithio mae’n bosib ni fyddai’r pryderon yma wedi dod i sylw gwaith cymdeithasol.

1,430 Geiriau.



















Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	
She was on time.

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	
Yes, she asked me before. 



Yes. 

	A oeddech chi’n glir pam fod y gweithiwr cymdeithasol wedi cwrdd â chi heddiw? 

	
Yes.

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	
Well, she knew what to do. 

	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	
Yes. She let me talk about what’s important and listened to me. 

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	
Yes. 


Yes, she asked if English or Welsh was best. 



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	
It’s important for my grandchild. 

	A oes unrhyw sylwadau neu awgrymiadau eraill yr hoffech eu gwneud?
	
No futher comments to make. 

